शहर के सार्वजनिक स्थान से मोबाइल चोरी के मामले में रायगढ़ पुलिस को एक बड़ी सफलता मिली है। पुलिस से मिली जानकारी के अनुसार शहर के इतवारी बाजार से प्रत्येक बाजार के दिन मोबाइल चोरी की घटना हो रही थी। जिसकी शिकायत लेकर पीडि़त कोतवाली पहुंच रहे थे। ऐसे में, पुलिस के आला अधिकारी के आदेश पर क्राइम ब्रांच व कोतवाली पुलिस की टीम रविवार की सुबह से ही इतवारी बाजार में मुखबिरों का जाल बिछा कर उक्त आरोपी की खोज में जुट गई।